b'\n_START_ARTICLE_\nRumunijos socialdemokrat\xc5\xb3 partija\n_START_SECTION_\nIstorija\n_START_PARAGRAPH_\nRumunijos socialist\xc5\xb3 demokrat\xc5\xb3 partija, (PSDR, rum.: Partidul Socialist Democratic Roman)\xc4\xafkurta 1893 m. Bukare\xc5\xa1te, susijungus Rumunijoje veikusioms darbinink\xc5\xb3 organizacijoms. Iki 1910 m. vadinosi Socialdemokrat\xc5\xb3 darbinink\xc5\xb3 partija (rum.:Partidul Social Democrat al Muncitorilor din Rom\xc3\xa2nia), iki 1918 m. Rumunijos socialdemokrat\xc5\xb3 partija, v\xc4\x97liau Socialist\xc5\xb3 partija. 1916 m. u\xc5\xbedrausta._NEWLINE_1921 m. partija skilo, dalis \xc4\xafsijung\xc4\x97 \xc4\xaf III Internacional\xc4\x85, dalis 1927 m. atk\xc5\xabr\xc4\x97 Rumunijos socialdemokrat\xc5\xb3 partij\xc4\x85. 1944\xe2\x80\x931947 veik\xc4\x97 legaliai, bet i\xc5\xa1 rinkim\xc5\xb3 buvo eliminuota, v\xc4\x97liau inkorporuota \xc4\xaf Komunist\xc5\xb3 partij\xc4\x85._NEWLINE_1989 m. buvusio generalinio sekretoriaus Adriano Dimitriu iniciatyva atkurta kaip PSDR, 1990 m. sausio m\xc4\x97n. \xc4\xafregistruota, buvo atkurta jos naryst\xc4\x97 SI , 1990 m. parlamento rinkimuose PSDR gavo 5 vietas, 1992 m. viet\xc5\xb3 negavo._NEWLINE_Rumunijos socialin\xc4\x97s demokratijos partija,(PDSR, rum.: Partidul Democratiei Sociale din Romania) \xc4\xafkurta 1992 m. balandyje kaip Demokratinis Nacionalinio gelb\xc4\x97jimo frontas (FDSN, rum.:Frontul Democrat al Salvarii Nationale). FDSN ir partijos lyderis Jonas Iliesku 1990 m. i\xc5\xa1rinktas Rumunijos prezidentu. 1992 m. parlamento rinkimuose gavo 117 viet\xc5\xb3 Atstov\xc5\xb3 r\xc5\xabmuose ir 42 senate._NEWLINE_1993 m. PDSR susijung\xc4\x97 su Respublikon\xc5\xb3 partija, Bendradarbiavimo partija ir Rumun\xc5\xb3 socialist\xc5\xb3 demokrat\xc5\xb3 partija._NEWLINE_1996 m. rinkimuose PDSR gavo tik 91 viet\xc4\x85 Atstov\xc5\xb3 r\xc5\xabmuose ir 41 senate. 2000 m. savivaldybi\xc5\xb3 rinkimuose gavo 13 180 mandat\xc5\xb3 i\xc5\xa1 41 378 ir 1461 mer\xc5\xb3 postus i\xc5\xa1 2957.\n_START_SECTION_\nSusivienijimas\n_START_PARAGRAPH_\n2000 m. parlamento rinkimuose abi partijos dalyvavo kartu su Humanist\xc5\xb3 partija (PUR) ir laim\xc4\x97jo 36,88\xc2\xa0% bals\xc5\xb3 bei 155 vietas Atstov\xc5\xb3 r\xc5\xabmuose bei 37,35\xc2\xa0% bals\xc5\xb3 ir 65 vietas Senate. Tai ir l\xc4\x97m\xc4\x97 partij\xc5\xb3 susivienijim\xc4\x85._NEWLINE_2004 m. koalicija gavo 132 vietas Atstov\xc5\xb3 r\xc5\xabmuose._NEWLINE_Partijoje apie pus\xc4\x97 milijono nari\xc5\xb3. 2003 m. priimta programa, statutas, i\xc5\xa1rinkta 157 nari\xc5\xb3 Centrin\xc4\x97 taryba._NEWLINE_SI tikroji nar\xc4\x97 nuo 2003 m. spalio 27 d. Europos socialist\xc5\xb3 partijos nar\xc4\x97 nuo 2004 m.'